Administrația Națională de Meteorologie (ANM) a emis, marți, o atenționare de cod galben de instabilitate atmosferică accentuată, avertizare valabilă și în Prahova. În intervale scurte de timp sau prin acumulare cantitățile de apă vor fi de 20…25 l/mp și izolat de peste 40 l/mp.
Atenționarea ANM de ploi torențiale, grindină și descărcări electrice este valabilă în intervalul 07 mai, ora 10.00 – 07 mai, ora 23.00.
În intervalul menționat, inclusiv în Prahova, vor fi perioade cu instabilitate atmosferică accentuată. Meteorologii au anunțat că se vor înregistra frecvente descărcări electrice, averse torențiale, grindină, intensificări ale vântului și vijelii.
Astfel de fenomene vor fi prezente, potrivit ANM, în Moldova, Muntenia, estul Transilvaniei și local în Maramureș.
„În intervale scurte de timp sau prin acumulare cantitățile de apă vor fi de 20…25 l/mp și izolat de peste 40 l/mp”, a anunțat ANM.
Meteorologii au anunțat că astfel de fenomene se vor semnala astăzi, pe arii restrânse, și în restul țării.
„În zilele următoare, vremea va fi instabilă îndeosebi în jumătatea de vest a teritoriului”, a precizat ANM.